เรื่องร้องเรียน (ความปลอดภัย,ป้าย,ถนน) วันที่ 2023-09-06 09:48:49 — แขวงทับยาว เขตลาดกระบัง กรุงเทพมหานคร
วินมอเตอร์ไซด์หมายเลข 38 ตลาดนัดสุวรรณภูมิ ขับมาปาดหน้าแล้วเข้ามาพูดจาไม่สภาพ ด่าทอ 

หลังจากที่ตัวผู้ขับวินมอเตอร์ไซด์ขับรถเร็ว แล้วตัดหน้ารถของผู้แจ้งที่กำลังขับเข้าสู่ถนนประชาพัฒนา เมื่อผู้แจ้งขับรถพ้นไปจากจุดเกิดเหตุหน้าฉลองชัยคาร์แคร์แล้ว วินมอเตอร์ไซด์ได้หยุดรถแล้วตะโกนด่า จากนั้นวินได้กลับรถมาปาดหน้าแล้วหยุดรถที่หน้ามหาวิทยาลัยกรุงเทพสุวรรณภูมิ ทางผู้แจ้งจึงได้พยายามเบรครถทำให้บริเวณหน้ารถของผู้แจ้งกับวินชนกัน จากนั้นวินมอเตอร์ไซด์ได้เข้ามาด่าทอด้วยคำไม่สุภาพ ทำให้ผู้แจ้งเสียขวัญ และได้เปิดกระจกยอมขอโทษไปก่อน ด้วยกลัวว่าวินผู้ก่อเหตุจะทำร้ายตนได้ จากนั้นวินจึงได้ด่าทอต่อและขับออกไป

ทางผู้แจ้งจึงได้เข้าไปลงบันทึกประจำวันกับทางสน.จรเข้น้อย และทางประกันได้แจ้งว่าผู้แจ้งต้องจ่ายค่าใช้จ่าย 1,000 บาท เนื่องจากไม่สามารถระบุได้ว่าวินผู้ก่อเหตุมีป้ายทะเบียนรถอะไร

อยากให้หน่วยที่เกี่ยวข้องตรวจสอบว่าวินคันดังกล่าวคือหมายเลข 38 ตลาดนัดสุวรรณภูมิ เป็นวินจริงที่ขึ้นทะเบียนกับกรมการขนส่งทางบกหรือไม่ ทะเบียนรถอะไร และเป็นใคร เนื่องจากความเสียหายที่เกิดขึ้น เกิดจากการที่วินคันดังกล่าวเข้ามาหาเรื่อง ปาดหน้ารถผู้แจ้ง หยุดรถกระทันหันทำให้ด้านหน้ารถผู้แจ้งเสียหาย หากทางผู้เกี่ยวข้องสามารถระบุตัววินผู้ก่อเหตุได้ จะทำให้ผู้แจ้งไม่ต้องเสียค่าใช้จ่าย 1,000 บาท

นอกจากนี้พฤติกรรมดังกล่าวอาจทำให้ผู้โดยสารท่านอื่นในอนาคตได้รับความไม่ปลอดทั้งชีวิต และจิตใจ